**Kurdio**, **Kurdujo** aŭ **Kurdistano** estas ne precize difinebla areo, teritorio en Okcidenta Azio, kiu estas traktata kiel historia setleja areo de la kurdoj aŭ kie la kurdoj formas plimulton inter la loĝantaro. La ŝtatoj sur kies teritorio etendiĝas partoj de Kurdio, evitas la esprimon Kurdio aŭ eĉ simple malpermesas uzon de tio. La entuta kurda setleja areo varias de proksimume 190 000 km² tra 490 000 ĝis 530 000 km² kaj kovras grandajn partojn de Turkio, Irako, Irano, Sirio kaj Armenio. Ĉi tiu areo havas multajn subterajn fontojn kaj minejojn.

Urbo de Piranshahr estas ĉefurbo de mukerian distrikto.

La loĝantaro de Kurdio kalkulas inter 35 milionoj kaj 40 milionoj da homoj. Kurdoj parolas la kurdan lingvon, kiu apartenas al la hindeŭropa lingvaro. Multaj kurdoj celas fari Kurdion sendependa ŝtato en kiu la plimulto el la loĝantoj estos kurdoj kaj kie plej multaj kurdoj loĝos.

Situo
-----

La plej grandaj urboj de Kurdio estas:

### Turkio

 Pli detalaj informoj troveblas en artikolo Turka Kurdio.

* Diyarbakir (aŭ Améd),
* Van,
* Bitlis,
* Hakari,
* Butan,
* Dersim,
* Urfa,
* Harput,
* Sirt,
* Bingol,
* Elazig,
* Mersin,
* Mardin,
* Malatya,
* Şırnak,
* Muş,
* Ağrı,
* Kars.

### Irako

 Pli detalaj informoj troveblas en artikolo Aŭtonoma Regiono Kurdistano.

* Arbil (aŭ Hewlér),
* Suleymani,
* Kirkuk,
* Dihok,
* Ĥaneqin.

### Irano

* Mehabad,
* Sanandaj,
* Bukan,
* Saqez,
* Meriwan,
* Serdeşt,
* Bane,
* Pawa,
* Kamyaran,
* Piranşehr,
* Oşnoviye,
* Selmas,
* Diwandere,
* cwanro,
* Rwanser,
* Dehgolan,
* Kermanshaho.

### Sirio

 Pli detalaj informoj troveblas en artikolo Siria Kurdujo.

* Qamişli (Qamiŝlo),
* Efrîn.
* Georgia.

La regiono Roĵavo kun plejparte kurda loĝantaro troviĝas en nord-orienta parto de Sirio, lime de Turkio. Dum la Siria enlanda milito la kurdaj trupoj estis aliancanoj de Usono kaj grave kontribuis al la venko super la Islama Ŝtato en la regiono.

Tamen Turkio ĉiam esprimis zorgojn rilate foriĝon de la kurdoj en tiu ĉi regiono kaj ilia eventuala helpo al la turkaj kurdoj, loĝantaj translime, en ilia lukto por sendependiĝi disde Turkio. En 2016-2018 okazis du operacoj de la turka armeo en tiu ĉi regiono, sed ili estis limigitaj pro ĉeesto de la usona armeo, kies aliancanoj estis la kurdaj trupoj, batalantaj kontraŭ la Islama Ŝtato. Tamen la 6-an de oktobro 2019 la usona prezidanto Donald Trump post telefona interparolo kun la turka prezidanto Recep Tayyip Erdoğan subite anoncis fortiriĝon de la usonaj trupoj el Sirio, kiu tuj komenciĝis. Ĝin sekvis atako de la turka armeo kontraŭ la kurdoj, kiuj akuzis Usonon perfidi ilin.

Popolo
------

La kurdoj estas popolo de hindeŭropa deveno kies lingvo, la kurda (kurde: *kurdî*), estas hindeŭropa lingvo. En la kurda regiono kurdoj formas la plimulton de la loĝantaro, tamen en ĝi vivas ankaŭ araba, armena, iraka, azera, juda, oseta, irana kaj turka komunumoj. Plimulto de la kurdoj estas islamanoj, sed apude ekzistas ankaŭ anoj de aliaj religioj, inter ili jezidoj, alevoj, kristanoj kaj judoj.

Vidu ankaŭ
----------

Siria Kurdio

Kurdoj

(ku) Kurda diasporo

Kurda literaturo

Eksteraj ligiloj
----------------

* Kategorio Kurdio en la Vikimedia Komunejo (Multrimedaj datumoj)
* Kurdio en Vikinovaĵoj (Liberaj novaĵoj)

(ku, fr, nl, en) Kurda Instituto en Bruselo

(en) Kurda centro en Moskvo Arkivigite je 2021-05-08 per la retarkivo Wayback Machine